محمد امانی

محمد امانی 16نجی میلادی عصرین سونو و 17نجی عصرین باشلانیشیندا یاشایان بؤیۈک تۈرک شاعیری دیر . امانی اؤز یارادیجیلیغی ایله ادبیاتیمیزا یئنی ایده‌لر و فیکیرلر گتیریپ و شعریمیزین مضمونون و فرمون زنگینلشدیریپدیر .

 یاشاییش 
1536نجی میلادی ایلده آذربایجانین قدیم و گؤزل بایبورت محلّینده محمد آدلی بیر اوغلان آنادان اولدی . ایگیت قوچاق بایبورت سویوندان چیخان بو اوشاق بؤیۈیۈپ بویا باشا چاتدی . اؤز عقلی و ذکاسی ایله چوخ تئز چاغدا پارلایاراق دیللره تۈشدۈ . امانی تخلّصی ایله اینجه ، ظریف شعرلر یازاراق دوغما خالقینین روحونو ، ذوقونو اوخشادی ، اۈرکلرده یووا قوردو . آذربایجانین ادبیات خزینه‌سینه یئنی یئنی اینجیلر بخش ائدرک آنا دیلیمیزین شهرتینی آرتیردی . غزل و رباعی‌لرینده بؤیۈک فضولینین قوشما و قاراییلیلاریندا ایسه ختایینین یولونو توتدو .

امانی اؤز دئدیغیندا صفوی قیزیل باشلاریندان ایدی :

بو سعادت امانییه بیزه بس - جعفری مذهب و قیزیل باشیز

 شعرلریندن 

احباب گؤزۈمدن آخیلان قانی گؤرۈن - هر دمده کؤنۈل ائیله‌گه‌ن افغانی گؤرۈن

امر اؤتدۈوۈ گؤرمدۈک ویصالین اثرین - پایانسیز اولان محنتی هیجراینی گؤرۈن

ای کؤنۈل اینجیمه درویشلیگین وضعیدن - بو صفا لذتینی قیصر و خاقان بیلمز

عشق اودونا یانان سؤنمز - گئدن گۈنلر گئری دؤنمز

عمرۈن قوشی اوشتو قونماز - غنیمت دیر صفا سۈرمک[ويکي پئديا]
 قايناق 

بؤلمه:آذربایجانلی شاعیرلر